Longam Epistolam fecisti, sed non bene in ea, cum Iurisperitus appelleris, Rethoricam conseruasti. Quod si ignoranter, indulgendum: si scienter, contumaciæ imputandum. Placandum, non exasperandum iudicem in oratione, artis regulæ præcipiunt. At contra, literæ, quas misisti, improperia sonant, contumelias redolent, minas spirant. Tali suadela, nihil vnquam nisi ab inuitis impetratum est. Precibus, non minis, obsequiis, non contumeliis, solet quod petitur impetrari. Nihil igitur a nobis tali remedio te consequuturum speres. Insipide enim  indocte perorasti, dum eum, quem placare etiam commotum debueras, beneuolum ante  beneficum irritasti. Accede ergo magis ad contra nos insurgentes,  aduersum nos te non minimis, sicut scripsisti, præmiis inuitantes, nec perdas promissum ab aliis lucrum: a nobis nos recepturus nisi quod literæ promeruerunt,  iustitia dictauerit responsum.